Грчки олимпијски комитет
Грчки олимпијски комитет () је национални олимпијски комитет Грчке. Као један од најстаријих на свету, представља грчке спортисте на олимпијским играма и осталим мањим спортским догађајима. Чланови Комитета су 27 спортских савеза, који бирају Извршни одбор у саставу председника и шест чланова. Његово седиште налази се у атинском предграђу Халандри.

Историја 
Историја Грчког олимпијског комитета уско је повезана са историјом оживљавања Олимпијских игара. Основан је 3. фебруара 1894. године у Атини под именом Комитет олимпијских игара (, Е. О. А.), а 1895. године постао је члан Међународног олимпијског комитета. Е. О. А. је организатор првих Летњих олимпијских игара 1896. на обновљеном стадиону Панатинако које су трајале од 6 до 15. априла. 
 
Грчка влада је 1899. године Е. О. А. дала потпуну одговорност да сарађује са осталим спортским савезима, шири олимпијски дух и његов састав од 12 чланова којим председава председник.

Када је 5. септембра 1997. Атина изабрана за домаћина Летњих олимпијских игара 2004. на 106. сесији МОК у Лозани, 2000. године Е. О. А. мења назив у Грчки олимпијски комитет.

Од Првих Медитеранских игара 1951., Грчки олимпијски комитет је надлежан за њихово одржавање сваке четири године у склопу припрема за Олимпијске игре. 

Грчки олимпијски комитет организује церемонију паљења Олимпијског пламена у древној Олимпији за свечаности Летњих и Зимских олимпијских игара, као и пут по Грчкој, пре него што пламен крене на светску турнеју све до домаћина Олимпијских игара.

Председници

Чланови МОК

Извршни одбор 
Извршни одбор чине:
 Председник: Спирос Капралос 
 Чланови: Стелиос Агелудис, Емануел Колимпадис, Антонис Николопулос, Вула Козомполи

Савези

Објекти 
Грчки олимпијски комитет управља низом спортских објеката који служе за тренинге и спортске догађаје: стадион Панатинаико, стадион Караискакис, Олимпијски водени центар у Атини, едукационим објектима Међународне олимпијске академије, музејом модерних Олимпијских игара у Олимпији и учествује у управљању олимпијског комплекса ОАКА.

Види још 
 Грчка на олимпијским играма

Референце

Спољашње везе 
 Грчки олимпијски комитет

Грчка
Олимпијски комитет